39. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 175229/Δ-Ε της 20 Δεκ. 1978/20  Ιαν. 1979 (ΦΕΚ Β΄ 33) Περί διαγραφής υπολοίπων φόρων που εισπράττονται μηχανογραφικά και δεν υπερβαίνουν το ποσό των είκοσι (20) δραχμών. Έχοντας υπόψη: 1.Τις διατάξεις του άρθρ.70 του Νόμ. 814/1978 «περί συμπληρώσεως και τροποποιήσεως φορολογικών και άλλων τινών συναφών διατάξεων». 2.Τις διατάξεις της παρ. 7 του άρθρ. 80 του Β.Δ.757/69 «περί της διαρθρώσεως των Δημοσίων Ταμείων….», αποφασίζουμε: Καθορίζουμε ότι η διαγραφή των μέχρι 20 δραχ. υπολοίπων από φόρους που εισπράττονται με μηχανογραφικά τριπλότυπα εισπράξεως θα γίνεται οίκοθεν από τα Δημόσια Ταμεία, κατ’ ανάλογη εφαρμογή των διατάξεων της παρ. 7 του άρθρ. 80 του Β.Δ.757/1969, βάσει συγκεντρωτικής εις διπλούν καταστάσεως, που θα εκδίδεται από τη Διεύθυνση Μηχανογραφήσεως. Η ανωτέρω κατάσταση θα υπογράφεται από το Διευθυντή της Δ/νσεως Μηχανογραφήσεως ή από οριζόμενο από αυτόν υπάλληλο. Η απόφαση αυτή να δημοσιευθεί στην Εφημερίδα της Κυβερνήσεως. 